Trükkös matek

Tanároknak,diákoknak

1. Írjunk fel egy számot, amit csak mi látunk, ez legyen a 18. Kérjünk meg az osztályból valakit, hogy gondoljon egy 3 jegyű számra, fontos, hogy legalább az egyik szám különbözzön a másiktól. A példa kedvéért ez legyen a 256. Ha ezzel megvagyunk, a kigondolt számból új 3 jegyű számot kell képezni úgy, hogy az első és a harmadik számot felcseréljük: 652. Ezután kérjük meg a diákot, hogy a nagyobbik számból vonja ki a kisebbet, tehát: 652-256=396, végül hogy a kapott szám második számjegyét szorozza meg kettővel. Az eredmény: 9X2=18. A trükk lényege egy egyszerű matematikai összefüggés: ha egy 3 jegyű számból egy másikat úgy képezünk, hogy az 1. és 3. számjegyet felcseréljük, és a kettőt kivonjuk egymásból, az eredmény mindig olyan szám lesz, ahol a 2. számjegy a 9.
2. Egy egyszerű trükkel meg tudjunk mondani a kiválasztott tanuló életkorát és cipőméretét. Kérjünk meg valakit, hogy írja le életkorát, de úgy, hogy ne mutassa meg senkinek. Szorozza meg öttel. Például: 16X5=80. Írjon 0-t a végére (ez persze olyan, mintha azt kértük volna, hogy szorozza meg 10-zel a számot, de így legalább nehezebben tudja követni a trükköt…), így a kapott szám a 800 lesz. Adja hozzá a mai dátumot évszám és hónap nélkül. Ha április 15-e van, akkor a kapott eredmény a 815. Szorozza meg kettővel, majd adja hozzá a cipőméretét (mondjuk ez legyen 40)= 1670. Végül vonja ki a mai dátum kétszeresét, így megkapjuk az illető életkorát és a cipőméretet: 16+40.
3. A bűvös 1089. Válasszunk ki az osztályból egy jó matekost, majd írjuk le papírra az 1089-es számot és tegyük félre. Kérjük meg a kiválasztott tanulót, hogy írjon le ő is egy 3 jegyű számot, de ne mondja meg, ez legyen mondjuk a 481. Cserélje fel a számjegyeket visszafelé, és írja le. Kérjük meg, hogy vonja ki a nagyobb számból a kisebbiket, 481-184= 297. (ha az eredmény 2 számjegyű, tegyen az elejére egy 0-t!) Fordítsa meg a kapott eredményt, így 792-t fog kapni. A két számot adja össze (1089), majd mutassuk meg, milyen számot írtunk mi le a papírra.